Gera má ráð fyrir að lítill svefnfriður hafi verið á heimilum landsmanna í nótt í óveðrinu , kannski hafa einhverjir haldið að Hurðaskellir hafi komið snemma til byggða . Um fjórðungur fullorðinna Íslendinga og 75% ungmenna sofa almennt of lítið . En eru einhver tengsl milli svefnleysis og krabbameins ? Um fjórðungur fullorðinna Íslendinga sefur innan við sjö klukkustundir á nóttu [ 11 ] , sem er talinn stysti æskilegi svefntími samkvæmt rannsóknum [ 12 ] . Þrír af hverjum fjórum ungmennum í 10. bekk sofa innan við 8 klukkustundir á nóttu [ 13 ] , sem er skilgreindur sem lágmarks svefn [ 12 ] . Þó að fólk hrökkvi upp við óveður eða hurðaskell frá stríðnum jólasveini einu sinni á ári ættu allir að kappkosta að sofa nóg aðrar nætur enda stuðlar nægur svefn og góðar svefnvenjur að betra andlegu og líkamlegu heilsufari fólks . Í jólatíðinni mætti fólk gera vel við sig með góðum nætursvefni . Eins gæti gjafabréf í pössun á sunnudagsmorgni verið ágætis gjöf fyrir þreytta smábarnaforeldra .